*Anexa nr. 3*

*la Decizia CIECC*

*Nr. 26-11/1-19/01-2021 din 10.06.2021*

**REGULAMENTUL**

**Regulamentul privind funcționarea Centrului de certificare a echipamentelor de casă și de control**

# DISPOZIȚII GENERALE

1. Regulamentul privind funcționarea Centrului de certificare a echipamentelor de casă și de control (în continuare - Regulament) este elaborat întru respectarea prevederilor Deciziei Comisiei Interdepartamentale pentru echipamente de casă și control nr. 26-11/1-19/02-2020 din 20.10.2020, precum și ținînd cont de prevederile Hotărârii Guvernului nr. 141 din 27.02.2019 cu privire la aplicarea echipamentelor de casă și de control la efectuarea decontărilor.
2. Regulamentul este elaborat în scopul reglementării activității Centrului de certificare a echipamentelor de casă și de control.
3. Regulamentul reglementează relațiile între Centrul de certificare a echipamentelor de casă și de control cu furnizorii echipamentelor de casă și de control și Serviciul Fiscal de Stat, în vederea certificării modelului echipamentului de casă și de control.
4. Centrul de certificare a echipamentelor de casă și de control se conduce în activitatea sa, de actele normative din domeniu, precum și de prevederile prezentului Regulament.

# NOȚIUNI ȘI ACRONIME

1. Noțiuni:

*Comisia interdepartamentală pentru echipamente de casă şi de control –* este un organ ce stabilește acțiunile de reglementare privind exploatarea echipamentelor de casă şi de control în domeniul decontărilor bănești în numerar şi/sau prin alt instrument de plată.

*Registrul unic al echipamentelor de casă și de control –* este un registru-listă, în care se include totalitatea informației privind echipamentele de casă și de control sau elementele acestora, aprobate pentru punere la dispoziție pe piața Republicii Moldova.

*Echipament de casă şi de control –* sunt mașinile de casă și de control cu memorie fiscală, alte sisteme informatice, cu sau fără dispozitive electronice (de tip terminal de plată, terminal cash-in, aparat de schimb valutar, precum și altele ce dispun de un program de aplicație dedicat și identificabil), cu funcții de mașini de casă și de control destinate pentru înregistrarea operațiunilor de casă (în numerar și/sau prin alt instrument de plată), păstrarea, imprimarea, criptarea și transmiterea la serverul Serviciului Fiscal de Stat a informației financiare gestionate, care asigură protecția algoritmelor de lucru și a datelor înregistrate de modificarea nesancționată*.*

*Mașina de casă și de control cu memorie fiscală –* este aparatul electronic fiscal destinat pentru înregistrarea operațiilor de casă (în numerar și/sau prin alt instrument de plată), păstrarea, imprimarea, criptarea și transmiterea către serverul Serviciului Fiscal de Stat a informației financiare gestionate, care asigură protecția algoritmelor de lucru și a datelor înregistrate de modificarea nesancționată.

*Imprimanta fiscală –* este componenta modulară care funcționează în cadrul sistemului informatic pentru înregistrarea operațiunilor în numerar și/sau prin alt instrument de plată și îndeplinește funcția de mașină de casă și de control.

*Sistemul informațional automatizat „Monitorizarea electronică a vînzărilor” –* este parte componentă a sistemului informațional al Serviciului Fiscal de Stat, care creează o resursă informațională unică (Registrul vînzărilor înregistrate prin echipamentele de casă şi de control), care asigură recepționarea informației despre tranzacțiile efectuate prin intermediul echipamentelor de casă şi de control, de monitorizare a vînzărilor şi analiză a riscurilor.

*Centrul de certificare a echipamentelor de casă și de control*  *–* este subdiviziunea din cadrul Instituției Publice „Centrul de Tehnologii Informaționale în Finanțe” care verifică și testează corectitudinea funcțiilor echipamentelor de casă și de control destinate pentru înregistrarea operațiunilor de casă (în numerar și/sau prin alt instrument de plată), păstrarea, imprimarea, criptarea și transmiterea la serverul Serviciului Fiscal de Stat a informației financiare gestionate, conform actelor normative aprobate.

*Raport de testare –* reprezintă rezultatul verificării și testării echipamentului de casă și de control în conformitate cu protocolul de avizare și omologare a modelului echipamentului de casă și de control.

*Aviz tehnic a modelului ECC –* esteactul care atestă corespunderea modelului echipamentului de casă și de control cu Cerințele tehnice față de echipamentele de casă și de control aprobate prin Decizia Comisiei interdepartamentale pentru echipamente de casă și control.

*Registrul de evidență a echipamentelor de casă și de control –* este registrul-listă, în care se include totalitatea informaţiei a tuturor echipamentelor de casă și de control utilizate pe piaţa Republicii Moldova.

*Furnizor al echipamentului de casă și de control –* solicitant care a obținut, în modul stabilit, aprobarea unui model concret de echipament de casă și de control.

1. *Acronime:*

*Comisia –* Comisia interdepartamentală pentru echipamente de casă și control;

*SFS* – Serviciul Fiscal de Stat;

*Registrul unic* – Registrul unic al echipamentelor de casă și de control;

*ECC* – Echipament de casă şi de control

*Registrul de evidență a ECC* – Registrul de evidență a echipamentelor de casă și de control;

*SIA „MEV”* – Sistemul informațional automatizat „Monitorizarea electronică a vînzărilor”;

*I.P. ,,CTIF”* – Instituția Publică „Centrul de Tehnologii Informaționale în Finanțe”;

*Centrul de certificare ECC* – Centrul de certificare a echipamentelor de casă și de control;

*Furnizor ECC* – Furnizor al echipamentului de casă și de control.

# STRUCTURA CENTRULUI DE CERTIFICARE ECC

1. Centrul de certificare ECC se află în subordinea și componența I.P. „CTIF”.
2. Componența nominală a Centrului de certificare se aprobă prin ordinul directorului I.P. „CTIF”.
3. Directorul I.P. „CTIF”:
4. organizează activitatea Centrului de certificare ECC și poartă răspundere pentru îndeplinirea sarcinilor și funcțiilor încredințate Centrului de certificare ECC;
5. semnează, în numele Centrului de certificare ECC, documentele emise de acesta.
6. Șeful Centrului de certificare ECC:
7. poartă răspundere pentru asigurarea tehnico-organizatorică a activității Centrului de certificare ECC și corectitudinii testării și certificării ECC;
8. organizează și coordonează activitatea Centrului de certificare ECC.
9. Experți în domeniul încercărilor ECC:
10. asigură recepționarea/examinarea cererilor și documentației tehnice a modelului ECC de la Furnizorii ECC pentru includerea modelului ECC în Registrul unic;
11. asigură verificarea și testarea modelului ECC privind îndeplinirea condițiilor tehnice prevăzute în Cerințele tehnice față de echipamentele de casă și de control, aprobate prin Decizia Comisiei;
12. asigură întocmirea Raportului de testare/Avizului tehnic a modelelor ECC și remiterea către SFS.

Experți în domeniul încercărilor ECC se va conduce de protocolul de avizare a modelului echipamentului de casă și de control, în vederea omologării acestuia, în conformitate cu prevederile actelor normative în vigoare din domeniul ECC.

# SERVICIILE PRESTATE DE CENTRUL DE CERTIFICARE ECC

1. Centrul de certificare ECC asigură prestarea următoarelor servicii:
2. certificarea modelului mașinii de casă și de control cu memorie fiscală;
3. certificarea modelului imprimantei fiscale;
4. certificarea sistemului informatic cu dispozitive electronice destinate pentru înregistrarea operațiunilor de casă, fără imprimante fiscale;
5. certificarea sistemului informatic fără dispozitive electronice destinate pentru înregistrarea operațiunilor de casă, fără imprimante fiscale;
6. fiscalizarea și înregistrarea în Registrul de evidență a ECC a tuturor sistemelor informatice cu dispozitive electronice destinate pentru înregistrarea operațiunilor de casă, fără imprimante fiscale;
7. fiscalizarea și înregistrarea în Registrul de evidență a tuturor sistemelor informatice fără dispozitive electronice destinate pentru înregistrarea operațiunilor de casă, fără imprimante fiscale.
8. Centrul de certificare ECC va asigura avizarea modelelor ECC ale furnizorilor ECC contra plată, în conformitate cu Nomenclatorul serviciilor și tarifelor pentru certificare a ECC, aprobat prin Decizia Comisiei.

# ATRIBUȚIILE CENTRULUI DE CERTIFICARE ECC

1. Centrul de certificare ECC îndeplinește următoarele atribuții:
2. recepționarea și examinarea cererilor de la Furnizorii ECC privind includerea modelului ECC în Registrul unic:

- examinarea cererii;

- expertizarea documentației tehnice a modelului ECC;

- solicitarea de la Furnizorii ECC a documentației lipsă în vederea înlăturărilor neajunsurilor depistate;

- notificarea solicitantului cu privire la statutul cererii (statut de examinare/suspendare/respingere/acceptare);

- notificarea solicitantului cu privire la prezentarea ECC către Centrul de certificare ECC, în vederea avizării (verificării/testării).

1. verificarea și testarea modelului ECC privind îndeplinirea condițiilor tehnice prevăzute în Cerințele tehnice față de echipamentele de casă și de control, aprobate prin Decizia Comisiei:

- verificarea și testarea privind caracteristicile fizice, rezistenta la condițiile de mediu și compatibilitatea electromagnetică ale ECC;

- verificarea și testarea privind îndeplinirea funcțiilor fiscale ale ECC;

- verificarea și testarea față de formarea bonului fiscal/documentul fiscal, bonului de serviciul și Rapoartelor Z și X;

- verificarea și testarea față de efectuarea operațiilor funcționale şi păstrarea datelor fiscale de către ECC;

- verificarea și testarea privind transmiterea datelor fiscale între ECC și SIA „MEV” și protecția datelor transferate;

- verificarea și testarea privind asigurarea integrității și securității datelor înregistrate/păstrate în ECC;

- verificarea și testarea față de operațiilor funcțiilor interzise pentru ECC.

1. întocmirea Raportului de testare/Avizului tehnic a modelelor ECC și remiterea către SFS.

# DISPOZIȚII FINALE

1. Specialiștii Centrului de certificare ECC vor asigura respectarea strictă a prevederilor prezentului Regulament în procesul executării atribuțiilor de serviciu.
2. Centrul de certificare ECC va asigura avizarea ECC, conform instrucțiunilor interne în termen de 60 de zile de la depunerea cererilor de către solicitant.
3. Centrul de certificare ECC se abilitează cu dreptul de a atrage, în caz de necesitate, în activitatea sa specialiști/experți atît din cadrul Instituției, cît și din afara acesteia.
4. Modificările prezentului Regulament, se aprobă de către Comisia, la inițiativa SFS și I.P. „CTIF”.